עוצבת האש

אוגדה 98, הידועה בכינויה עוצבת האש, היא אוגדה סדירה של חטיבות צנחנים וקומנדו בצה"ל. האוגדה כפופה לפיקוד המרכז, ולוחמיה מתמחים בביצוע איגוף אנכי בצניחה, או נחיתת סער באמצעות מסוקי סער ומטוסי תובלה, ולחימה בעומק שטח האויב. האוגדה הוקמה ב-1974 כאוגדה 96, בעקבות לקחי מלחמת יום הכיפורים, ומפקדה היה קצין חי"ר וצנחנים ראשי ועל כן כונתה אוגדת הקחצ"ר. זאת אף כי כבר במהלך המלחמה הוקמה מפקדת שליטה אוגדתית בפיקוד הקחצ"ר, תת-אלוף עמנואל שקד, למבצעים מיוחדים אשר כונתה "כוח סלע". מפקדה הראשון היה תא"ל דן שומרון. הבולטת שבפעולות האוגדה מיום הקמתה היא נחיתת הסער האמפיבית בשפך נהר האוואלי בזמן מבצע שלום הגליל, תחת פיקודו של עמוס ירון. כוחות האוגדה קיבלו על עצמם את המשימה לנתק את מערכי חטיבת ה"קסטל" של אש"ף ממפקדותיהם בביירות ולמנוע מאנשי הארגון לסגת לביירות. ב-6 וב-7 ביוני החל חיל הים להנחית את כוחות האוגדה בחוף. ב-7 ביוני כוחות האוגדה שנעו צפונה הגיעו לאזור דאמור. תוך כדי כך כוחות אחרים של האוגדה השלימו את כיתור העיר צידון וחברו לכוחות עוצבת הגליל ועוצבת געש. ב-9 וב-10 ביוני הגיעו כוחות האוגדה למבואותיה הדרומיים של ביירות והחלו לנהל קרבות קשים ברצועות ההגנה של העיר. ומכאן והלאה, במשך חודשיים, ניהלו כוחות האוגדה את מה שנודע לאחר מכן בשם "המצור על ביירות". אוגדת האש לקחה חלק במלחמת לבנון השנייה בקיץ 2006, תחת פיקודו של איל איזנברג. במהלך הלחימה בכפר דבל נהרגו 9 מלוחמי האוגדה ונפצעו אחרים. כמו כן לקחו יחידות האוגדה חלק במבצע שמטרתו ביצוע איגוף אנכי והנחתת כוחות צנחנים בעומק לבנון ולאורך נהר הליטני. לאחר שמחבלי חזבאללה הצליחו להפיל מסוק יסעור החליטו אייזנברג ומפקד פיקוד הצפון, אודי אדם, לעצור את המבצע. כוחות האוגדה פעלו בלבנון במהלך משולב שכלל הטסת כוחות שתוגברו בכוחות שחברו אליהם רגלית. לאחר שהוחלט על עצירת המבצע פגעו לוחמיו של אייזנברג, הן מחטיבת הצנחנים והן מחטיבה 55, במחבלים ומשגרי רקטות עד אשר נכנסה הפסקת האש לתוקפה. אייזנברג המשיך לפקד על האוגדה שנה נוספת לאחר המלחמה ועסק בהטמעת לקחי המלחמה ביחידות האוגדה. על תפקוד האוגדה במהלך המלחמה נמתחה ביקורת בדו"ח ועדת וינוגרד. ב-2013 הוקם גדוד מילואים הנדסי בעוצבה המורכב מלוחמי חיל הנדסה קרבית, זאת כחלק מלקחי המלחמה. ב-2015 הוכפפה לאוגדה חטיבת הקומנדו החדשה שמאגדת תחתיה את יחידת מגלן, יחידת אגוז, יחידת רימון ויחידת דובדבן. ב-2016 פורק האגד הארטילרי של האוגדה, עוצבת כדור האש. ב-2019, במסגרת התוכנית הרב-שנתית, הוכפפה עוצבת קלע דוד לעוצבת האש. ב-2020 נוספה לאוגדה היחידה הרב-ממדית, יחידה ניסיונית רב-זרועית שמטרתה איתור והשמדה מהירים של כוחות אויב. בספטמבר 2020 הועברה היחידה לעוצבת הבזק. במרץ ואפריל 2020, במסגרת התפרצות נגיף הקורונה בישראל, ביצעה האוגדה משימות רווחה, פינוי חולים ולוגיסטיקה של פיקוד העורף בבני ברק. במלחמת חרבות ברזל נכנסה האוגדה ללחימה בתחילת דצמבר 2023, לאחר סיום עסקת שחרור החטופים וההפוגה בלחימה, וקיבלה את המשימה לכבוש את נפת ח'אן יונס, כניסה ראשונה של צה"ל לדרום רצועת עזה. האוגדה פעלה בנפת ח'אן יונס במשך מספר חודשים, עד להפלת חטיבת ח'אן יונס של ארגון הטרור חמאס, והשמדת התשתיות הצבאיות של חמאס במקום. מספר קרבות ממוקדים נערכו בגזרה, כמו הפשיטה לבית החולים נאצר בח'אן יונס, מבצע כתר המערב ומבצע יד זהב לשחרור שני חטופים ברפיח. בתום הפעילות בגִזרה, חיסול אלפי מחבלים והשמדת כ-30 ק"מ של מנהרות, יצאה האוגדה משטח הרצועה ב-7 באפריל 2024. ב-10 במאי החלה האוגדה במבצע בעיירה ג'באליה שבצפון הרצועה. כוחות האוגדה תמרנו במקומות שבהם צה"ל לא תמרן בזמן המלחמה, בהם לב מחנה הפליטים, וניהלו לחימה עצימה נגד גדודי חמאס שהספיקו להשתקם מאז יצאה אוגדה 162 מהעיירה, בסביבות ינואר. ב-18 בספטמבר פורסם כי בעקבות ההסלמה הביטחונית בזירה הצפונית, במיוחד לאחר התפוצצות זימוניות חזבאללה, האוגדה תוסט צפונה ותהווה חלק מפיקוד צפון, ביחד עם אוגדה 36. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא עוצבת האש בוויקישיתוף חמאס הופתע, הבכירים בורחים ממתחם למתחם: הפשיטה על ח'אן יונס - ותיעוד מתוך המנהרות, באתר ‏מאקו‏, 29 בינואר 2024 נועם אמיר, ‏צה״ל מודיע: אוגדה 98 פתחה במתקפה על חאן יונס, בעיתון מקור ראשון, 22 בינואר 2024 מרקוס וולקר, ענת פלד ואביר איוב, ‏מלחמתה של ישראל בעזה נכנסת לשלב המסוכן ביותר, באתר גלובס, 17 בינואר 2024 מתי טוכפלד, רק שלא יבלמו אותם באמצע: מתי טוכפלד עם הלוחמים בחאן יונס, באתר ישראל היום, 22 בדצמבר 2023 אמיר בוחבוט‏, האיש שהקים את חטיבת הקומנדו מסכם קדנציה: "כולם רוצים אותנו ראשונים", באתר וואלה, 16 בנובמבר 2017 אמיר אורן, היחידות המיוחדות והמלחמה הבאה, באתר הארץ, 22 ביולי 2011 שי לוי, ‏פועלות בחסות הצללים: היחידות הפחות מוכרות בצה"ל, באתר ‏מאקו‏, 16 בינואר 2014 סרט על מבצע הנחיתה במלחמת לבנון הראשונה, שבמהלכו הונחתה מהים אוגדה 96 לילך שובל, תא"ל עופר וינטר יקודם לפיקוד על אוגדה, באתר ישראל היום, 1 ביולי 2019 אמיר בוחבוט‏, הצצה ראשונה: כך ייראה צה"ל במלחמה הבאה, באתר וואלה, 30 בספטמבר 2012 איתן הבר וזאב שיף, "לקסיקון מלחמת יום הכיפורים", הוצאת דביר זמורה-ביתן, 2003, עמוד 371 אמיר אורן, היחידות המיוחדות והמלחמה הבאה, באתר הארץ, 22 ביולי 2011 עפר שלח ואמיר בוחבוט, מפקד אוגדת עזה: סבב הלחימה הבא, גם בת"א, באתר nrg‏, 27 בספטמבר 2009 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמודים 335–339 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמוד 330 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמוד 403 רון בן ישי, "ראש הממשלה הוריד הוראה להפסיק להתקדם", באתר ynet, 16 באוגוסט 2006 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמודים 398–399 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמוד 413 הדו"ח הסופי של ועדת וינוגרד, עמ' 321 קובי פינקלר, עוצבת "קלע דוד" הוכפפה לעוצבת "האש": נכה באויב באש ובברזל, באתר ערוץ 7, 10 באוקטובר 2019 יואב לימור, אנשי הרפאים, באתר ישראל היום, 20 באוגוסט 2020 אוגדה 98 תגויס למשימות פיקוד העורף, באתר ישראל היום, 2 באפריל 2020 אוגדת הכוחות המיוחדים של צה"ל נלחמת לראשונה בלב חאן יונס, באתר צה"ל, 6 בדצמבר 2023 יואב זיתון, אין יותר כוחות מתמרנים בעזה: אוגדה 98 יצאה מחאן יונס, רק חטיבה אחת נותרה ברצועה, באתר ynet, 7 באפריל 2024 ציוץ של דורון קדוש ברשת החברתית אקס (טוויטר), 18 בספטמבר 2024 איל דורון, הדס ועופר רגב, "בהשקט ובבטחה - מורשת יחידת מגלן", פורת הוצאה לאור, מאי 2012, עמוד 37 תא"ל גיא לוי נכנס לתפקידו כמפקד עוצבת "האש", באתר צה"ל, 31 ביולי 2024.